recursal/SuperWikiNEXT-32B huggingface dataset:
**মুসলিম রংরেজ** বা **মুসলিম রাংরেজ** হল উত্তর ভারতের মুসলিম রাজপুতদের একটি সম্প্রদায়।  এই সম্প্রদায়ের অনেক সদস্য স্বাধীনতার পর পাকিস্তানে চলে আসেন এবং করাচি, সিন্ধু প্রদেশ ইত্যাদি স্থানে বসতি স্থাপন করেন।

ফার্সি ভাষায় *রংরেজ* (رنگریز) শব্দের অর্থ হল রঞ্জক। এই সম্প্রদায়ের লোকেরা ঐতিহ্যগতভাবে কাপড় রং করার পেশার সাথে যুক্ত। তবে বর্তমান পরিস্থিতিতে এরা অন্য বিভিন্ন ব্যবসা এবং অন্যান্য ব্যবসায়িক কর্মকাণ্ডের সাথে যুক্ত। এই জনজাতির অনেকেই এখন নিজেদের মধ্য এশীয় অঞ্চলের স্থানীয় জনগোষ্ঠীর বংশোদ্ভূত বলে দাবি করে এবং সম্ভবত এদের মধ্যে কিছু জনসংখ্যার অংশ তুর্কি বংশোদ্ভূত। তারা সম্ভবত হিন্দু রাজপুতদের বংশধর যারা ধর্মান্তরিত হয়েছে। তাদের পারিবারিক বংশতালিকার তথ্য অনুসারে জানা গেছে যে সম্প্রদায়ের কিছু সদস্য বিদেশী বংশোদ্ভূত হতে পারে কিন্তু সময়ের সাথে সাথে তারা সম্প্রদায়ের অভিন্ন অংশ হয়েছে উঠেছে।  তারা এখন পোশাক রং করার ব্যবসার সঙ্গে যুক্ত।

দেখা গেছে ভারতের রাংরেজদের জিনগত বিশিষ্টতার সাথে পাঠান এবং সাইয়িদের মিল নেই। এর থেকে সিদ্ধান্ত নেওয়া যায় যে তারা পৌত্তলিক ধর্ম থেকে ধর্মান্তরিত এবং মুসলিম রাজপুত, মেওয়াতি বা কায়মখানির সাথে সম্পর্কিত। কারণ তাদের ত্বকের স্বর এবং মুখের বৈশিষ্ট্যগুলি এই কথার স্বপক্ষেই প্রমান দেয়।

তাদের প্রধান বসতি অঞ্চল তিনটি মহকুমায় বিভক্তঃ- লালগড়, নীলগড় এবং মুসলিম ছিপি। তারা উর্দু এবং হিন্দির অথবা স্থানীয় উপভাষায় কথা বলে। তারা কাপড় রং করা ও কাপড় ছাপানোর ব্যবসার সাথে যুক্ত। লালগড় এবং নীলগড় -এর নামকরন সাধারণত লাল ও নীল থেকে রঙ থেকে হয়েছে, যে অঞ্চলে এদের জনসংখ্যা উল্লেখনীয়ভাবে বেশি সেই অঞ্চলের নাম হয়েছে লালগড় অথবা নীলগড়। প্রকৃতপক্ষে, মুসলিম ছিপি সম্প্রদায় বৃহত্তর রংরেজ সম্প্রদায়ের মধ্যে একটি স্বতন্ত্র উপ-গোষ্ঠী যা আন্তঃবিবাহের মাধ্যমে তৈরি হয়েছে। *রংরেজ* শব্দটি এখন *সাব্বাগ* শব্দ দ্বারা প্রতিস্থাপিত হয়েছে। এটি একটি আরবি শব্দ যার অর্থ হল বাগান। তারা সুন্নি মুসলিম সম্প্রদায়। তারা তাদের ধর্মীয় রীতি ও বিশ্বাস অনুযায়ী খাজা মঈনুদ্দিন চিশতির মতো উত্তর ভারতের বিভিন্ন সুফি সাধকের মাজারে গমন করে। 

রংরেজ সম্প্রদায়ের লোকেদের প্রধানত উত্তর প্রদেশ, বিহার, মধ্যপ্রদেশ, দিল্লি এবং রাজস্থান রাজ্যে দেখা যায়। 

বেশ কিছু রংরেজ সম্প্রদায়ের লোকেরা দেশভাগের সময় পাকিস্তানে চলে গেছে। এখন সেখানে তারা মুহাজির সম্প্রদায়ের একটি গুরুত্বপূর্ণ অংশ।

তথ্যসূত্র
---------

1. ↑  K S Singh, *People of India Uttar Pradesh*, volume XLII part three, page 1211, Manohar Publications
2. ↑  K S Singh, *People of India Uttar Pradesh*, volume XLII part three, page 1201, Manohar Publications
3. ↑  K S Singh, *People of India Uttar Pradesh*, volume XLII part three, page 1204, Manohar Publications
4. ↑  K S Singh, *People of India Uttar Pradesh*, volume XLII part three, page 1041, Manohar Publications
**জাতিসংঘ শরণার্থীবিষয়ক হাইকমিশনার শুভেচ্ছাদূত** (ইংরেজি: UNHCR Goodwill Ambassadors) বলতে জাতিসংঘের জাতিসংঘ শরণার্থীবিষয়ক হাইকমিশনার সংগঠনটিতে তারকাব্যক্তিত্বদের জন্য নির্ধারিত একটি প্রতিনিধিত্বমূলক পদ বোঝায়। তাদেরকে এই পদে অভিষিক্ত করা হয় এজন্য যে, তারা তাদের মেধা ও খ্যাতি শরণার্থীদের পক্ষে বিশ্বে জনমত সৃষ্টি করতে সাহায্য করবেন।

বর্তমান জাতিসংঘ শরণার্থীবিষয়ক হাইকমিশনার শুভেচ্ছাদূত
-----------------------------------------------------

জাতিসংঘ শরণার্থীবিষয়ক হাইকমিশনারের বর্তমান শুভেচ্ছাদূত ও তাদের অভিষেকের বছরঃ-

* বারবারা হেনড্রিক্স (পশ্চিমা ধ্রুপদী সঙ্গীতশিল্পী), ১৯৮৭
* আদেল ইমাম (অভিনেতা), ২০০০
* অ্যাঞ্জেলিনা জোলি (অভিনেত্রী), ২০০১
* জর্জিও আরমানি (ডিজাইনার), ২০০২
* জুলিয়ান ক্লার্ক (সঙ্গীতশিল্পী), ২০০৩
* অসভাল্ডো লেপোর্ট (অভিনেতা), ২০০৬
* জর্জ ডালার্স (গায়ক), ২০০৬
* মুয়াজ্জেজ এরসয় (গায়ক), ২০০৭
* খালেদ হোসেইনি (লেখক), ?
* ক্রিস এক্যুইনো, (অভিনেত্রী), ২০১১
* তাহসান রহমান খান (সংগীতশিল্পী বাংলাদেশ), ২ জানুয়ারি ২০২১

বহিঃসংযোগ
---------

* জাতিসংঘ শরণার্থীবিষয়ক হাইকমিশনার শুভেচ্ছাদূতেরা
১৯৭৫ সালের দিকে পিডিপি-১১ এর উপর ভিত্তি করে নির্মিত ফ্রন্ট এন্ড প্রসেসর
**ফ্রন্ট এন্ড প্রসেসর** (এফইপি) (ইংরেজি:Front end processor), অথবা একটি যোগাযোগকারী প্রসেসর হল ছোট আকারের কম্পিউটার যা হোস্ট কম্পিউটারে কিছু সংখ্যক নেটওয়ার্ক যেমন এসএসএ বা কিছু সংখ্যক পেরিফেরাল ডিভাইস যেমন টার্মিনাল, ডিস্ক ইউনিট, প্রিন্টার এবং টেপ ইউটনিট ইত্যাদির মধ্যে সাধারণ ক্ষেত্র হিসেবে কাজ করে। হোস্ট কম্পিউটার এবং ফ্রন্ট এন্ড প্রসেসরের মধ্যে ডেটা আদান প্রদান হয় দ্রুতগতির সমান্তরাল সাধারণ ক্ষেত্র দিয়ে। এটি পেরিফেরাল যন্ত্রাংশের সাথে যোগাযোগ করে কমগতি সম্পন্ন সাধারণ ক্ষেত্র ব্যবহার করে, সাধারণত যোগাযোগ নেটওয়ার্ক দিয়ে। উদ্দেশ্য হিসেবে হোস্ট কম্পিউটার থেকে পেরিফেরাল যন্ত্রাংশ ব্যবস্থাপনার কাজ অফ লোড করা, বার্তা প্রেরন ও গ্রহণ, প্যাকেট সন্নিহিত ও অসন্নিহিতকরন, ভুল নির্ণয় এবং তা ঠিক করা। দুটো উদাহরণ হতে পারে আইবিএম ৩৭০৫ যোগাযোগ নিয়ন্ত্রণকারী এবং বারোগস (Burroughs) তথ্য যোগাযোগের প্রসেসর।

কখনো কখনো এফইপি কেউ কেউ যোগাযোগ নিয়ন্ত্রণকারী হিসেবে অবিহিত করেন। প্রথম দিকের যোগাযোগ নিয়ন্ত্রণকারীগুলো যেমন আইবিএম ২৭০x সিরিজগুলো ছিল তার দিয়ে বানানো কিন্তু পরেরগুলো ছিল প্রোগ্রাম করা যায় এমন ডিভাইস।

এটি asymmetric multi processor systems ব্যবহার হয়ে থাকে। এটি একটি প্রসেসিং যন্ত্রাংশ (সাধারণত একটি কম্পিউটার) যা ইনপুট উৎসের কাছাকাছি থাকে মূল প্রসেসরের থেকে। এটি যে কাজগুলো করে তা হল রেডিওর মাধ্যমে উপাত্ত প্রেরন ও পরিমাপের নিয়ন্ত্রণ, তথ্য সংগ্রহ, প্রসেস হয়নি এমন সেন্সর তথ্যগুলোকে হ্রাস করা, কিবোর্ড ইনপুটের বিশ্লেষন ইত্যাদি

ইন্টারনেট প্রটোকলের যুগে এফইপি যোগাযোগ
--------------------------------------

এফইপি ভোক্তাদের এপ্লিকেশনগুলো এবং নেটওয়ার্কগুলোর হোস্ট কম্পিউটারের এপ্লিকেশনের সাথে সংযোগ স্থাপনের জন্য কাজ করে। বর্তমানের ইন্টারনেট এবং এর প্রটোকল যা বিশ্বব্যাপি সমাদৃত, কারণে ধরা হয় যে এফইপি'র কোন প্রয়োজনীয়তা নেই। এটা সত্য হতে পারে যেখানে এটি শুধু মাত্র সরল সংযোগের ক্ষেত্রে (যদি ধরা হয় আইপি ঠিকানা কখনো পরিবর্তন হয় না)। কিন্তু এটি অন্য কিছু গুরুপূর্ন কাজও করে, যা লেনদেন এপ্লিকেশনে, বার্তা এবং লেনদেন সুইচিং, মাল্টিপ্লেক্সিং, লেনদেনের নিরাপত্তা, সেবার মানের নিশ্চয়তা প্রদানকারী এবং এন্ড-টু-এন্ড লেনদেন ব্যবস্থাপনায় ও রিপোর্টিংয়ের সাথে ঘনিষ্ঠভাবে জড়িত। এইসব কার্যপ্রনালী গুরুত্বপূর্ণ যেসব ক্ষেত্রে তা হল ব্যাংকিং, সরকারি খাতে, বিক্রয় পয়েন্টে, নিরাপত্তায় এবং স্বাস্থ্য সচেতনতা এপ্লিকেশনে। এই সকল ক্ষেত্রে এটির গুরুত্ব আগের চেয়েও বেড়েছে।

যদিও আইবিএম তাদের ৩৭৪৫/৩৭৪৬ যোগাযোগ এফইপি প্রসেসরগুলো তুলে নিয়েছে বাজারজাতকরন থেকে ২০০৩ সালে তবুও তারা ২০০০০ মত এফইপি প্রসেসর দেখাশোনা করা থেকে বিরত হয়নি। আইবিএম এর সাথে মাইক্রোকোড বৃদ্ধির সক্ষমতা প্রদান সংবলিত বৈশিষ্ট্য দিচ্ছে। সারা বিশ্বে ছোট ছোট প্রতিষ্ঠানগুলো আইবিএমের শূন্যতা পূরনে এগিয়ে আসছে।

তথ্যসূত্র
---------

1. ↑  "সংরক্ষণাগারভুক্ত অনুলিপি" (পিডিএফ)। ২৯ সেপ্টেম্বর ২০০৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ডিসেম্বর ২০১৪।
2. ↑  IBM Front-End Processor Replacement Solution - Cisco Systems

বহিঃসংযোগ
---------

* Front End Processors for Substations
**শ্রীনিবাসন** (জন্ম ৬ এপ্রিল ১৯৫৬) হলেন একজন ভারতীয় অভিনেতা, চিত্রনাট্যকার, পরিচালক, কণ্ঠ শিল্পী ও প্রযোজক। তিনি প্রধানত মালায়ালাম ভাষার চলচ্চিত্রে কাজ করেন। তিনি ২২৫ টিরও বেশি ছবিতে অভিনয় করেছেন। তার লেখা চিত্রনাট্য ভিত্তিক চলচ্চিত্রের মধ্য যেমন *ওদারুথাম্মাভা আলারিয়াম* (১৯৮৪), *সানমানসুল্লাভার্ক্কু সমাধানম* (১৯৮৬), *গান্ধীনগর ২য় স্ট্রিট* (১৯৮৬), *নাদোদিক্কাট্টু* (১৯৮৭), *পাত্তানাপ্রেভেশম (১৯৮৮), ভারাভেলপু* *(* *১৯৯৮* ), *থানানারাম* (১৯৯০), *মিধুনাম* (১৯৯৩), *মাজহায়েথুম মুনপে* (১৯৯৫), *আজাকিয়া রাভানন* (১৯৯৭), *ওরু* মারাভাথুর কানাভু (১৯৯৮), *উদয়নানু থারাম* (২০০৫), *কথা পরায়ুমপোল* (২০০৭), এবং নজান *প্রকাশন* (২০১৮) রয়েছে, যার একটি সর্বকালের সর্বোচ্চ আয়কারী মালায়ালাম চলচ্চিত্রের মধ্যে রয়েছে। তিনি সন্দেশাম ও মাজায়েথুম মুনপে চলচ্চিত্রের সেরা চিত্রনাট্যের জন্য দুই বার কেরল রাজ্য চলচ্চিত্র পুরস্কারও পেয়েছেন।

তথ্যসূত্র
---------

1. ↑  Sreenivasan  ওয়েব্যাক মেশিনে আর্কাইভকৃত ৫ নভেম্বর ২০১২ তারিখে *The Hindu* 17 April 2005. Retrieved 1 June 2012.

বহিঃসংযোগ
---------

* ইন্টারনেট মুভি ডেটাবেজে শ্রীনিবাসন উইকিউপাত্তে এটি সম্পাদনা করুন (ইংরেজি)
অন্য ব্যবহারের জন্য নীল মসজিদ দেখুন।

**হেরাত জামে মসজিদ** (مسجد جمعه هرات) (*হেরাত বড় মসজিদ* নামেও পরিচিত) আফগানিস্তানের উত্তর-পশ্চিম প্রদেশের হেরাত শহরে অবস্থিত একটি বিখ্যাত মসজিদ। মসজিদটি ঘুরি শাসক সুলতান গিয়াস উদ্দিন ঘুরি কর্তৃক নির্মিত হয়। তিনি ১২০০ খ্রিষ্টাব্দে এটির ভিত্তিপ্রস্তর স্থাপন করেন এবং পরবর্তীতে অনেক শাসকের দ্বারাই মসজিদটি সম্প্রসারিত হয়েছে। পরবর্তীতে এর অনেক চকচকে টাইলস প্রতিস্থাপিত হয়েছে এবং পনেরতম শতাব্দির শেষের দিকে হেরাতের জামে মসজিদটির বর্তমান সংস্করণটির রূপ দেয়া হয়।

প্রতিদিনের সালাত আদায়ের জন্য অসংখ্য ছোট মসজিদ ছাড়াও, ইসলামী বিশ্বের অনেক সম্প্রদায়ের একটি বড় মসজিদ থাকে, শুক্রবারের জুম্মার সালাত খুৎবা সহকারে আদায়ের জন্য একটি সম্মিলিত মসজিদ থাকে। জামে মসজিদটি কখনোই হেরাতের সর্ববৃহৎ মসজিদ ছিল না; তিমুরিদ কর্তৃক গা্ওয়ারসাদ মাদ্রাসা ও মসিজদের একট সুবৃহৎ কমপ্লেক্স নির্মিত হয় যা শহরের উত্তর অংশে অবস্থিত। ঐ স্থাপনাগুলো ১৮৮৫ সালে বিট্রিশ ভারতীয় সেনাবহিনী ধ্বংস করে দেয় যাতে ঐ দুর্গগুলো ব্যবহার করে রাশিয়ার সেনাবাহিনী ভারতের উপর আক্রমণ করতে না পারে।

ইতিহাস
------

হেরাত জামে মসজিদ শহরের প্রথম জামে মসজিদ। ভূমিকম্প এবং অগ্নি কর্তৃক ধ্বংস হওয়া দুটি ছোট জরাস্ট্রিয়ান অগ্নি মন্দিরের উপর নির্মিত হয়। ঘুরি শাসক গিয়াস উদ্দিন ঘুরি ১২০০ খ্রিষ্টাব্দে (৫৯৭ হিজরীতে) একটি মসজিদটি নির্মাণের কাজ শুরু করেন এবং তার মৃত্যুর পর, তার ভাই এবং উত্তরসূরী মোহাম্মদ কর্তৃক মসজিদটির নির্মাণ কাজ চলতে থাকে। বিষয়টি ১৯৬৪ সালে মসজিদটির পুনর্নির্মাণের সময় পূর্ব ঘুরি প্রবেশদ্বারের একটি শিলালিপি এবং ষোলতম শতাব্দীর তিমরুদের ঐতিহাসিক খাওয়ান্দমির এর খোলাসাত আল আকবর নামক গ্রন্থ থেকে জানা যায়।

### তিমুরিদ

১৪২১ সালে, চেঙ্গিস খান ছোট ভবনগুলো ধ্বংসের মাধ্যমে হেরাতে অনেক অংশসহ প্রদেশটি জয়লাভে করেন। ১২৪৫ সাল পর্যন্ত এটি ছিল না, শামস আল দিন কার্ত এর নিয়ন্ত্রণে কোন প্রকারের পুনর্নির্মাণ কর্মসূচি গ্রহণ করা হয়নি এবং ১৩০৬ পর্যন্ত মসজিদ নির্মাণের কাজ শুরু করা হয়নি। ১৩৬৪ সালে একটি বিধ্বংসী ভূমিকম্পে ভবনটি প্রায় সম্পূর্ণরূপে ধ্বংস হয়ে যায়, যদিও ভবনটি পুননির্মাণের জন্য বহুবার চেষ্টা করা হয়েছিল।

মসজিদের বিবরণ
-------------

মসজিদটি প্রথাগত আয়তাকার ইওয়ান প্যাটার্নে নির্মিত হয়েছে। মসজিদটির চারপাশে তিনটি প্রাচীর এবং সামনে একটি বিশাল উঠান রয়েছে। মসজিদটির মূল নকশার কিছু অংশ মসজিদটির কেন্দ্রভাগে রয়ে গেছে, কিন্তু অনেক কিছু প্রতিস্থাপিত হয়েছে।

চিত্রশালা
---------

* ১৯৬২১৯৬২
* ২০০৪২০০৪
* ২০০৪২০০৪
* ২০০৪২০০৪
* ২০০৯২০০৯
* মোজাইক কর্মী, ২০০৯মোজাইক কর্মী, ২০০৯
* ২০০৪২০০৪
* ২০০৪২০০৪
* ২০০৯২০০৯
* ২০১১২০১১
* ২০১১২০১১

তথ্যসূত্র
---------

1. 1 2 3  "Great Mosque of Herat"। Archnet.org। ১৯ আগস্ট ২০০৫। ৩ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২৫ নভেম্বর ২০১৫।
2. ↑  Jamal, Nadia Eboo (২০০২)। *Surviving the Mongols: Nizārī Quhistānī and the Continuity of Ismaili Tradition in Persia*। London: Tauris। পৃষ্ঠা 70। আইএসবিএন 978-1-86064-876-2।
3. 1 2  "City of Herat"। World Heritage Centre, UNESCO।

প্রবেশদ্বার: ইসলাম আফগানিস্তান
**ক্লারেন্স স্ট্যানলি ফিশার** (১৭ আগস্ট, ১৮৭৬ – ২০ জুলাই, ১৯৪১), সি. এস. ফিশার নামে পরিচিত ছিলেন। তিনি একজন আমেরিকান প্রত্নতত্ত্ববিদ ছিলেন।

প্রারম্ভিক জীবন
---------------

ক্লারেন্স স্ট্যানলি ফিশার ১৮৭৬ সালের ১৭ আগস্ট পেনসিলভেনিয়া অঙ্গরাজ্যের ফিলাডেলফিয়ায় জন্মগ্রহণ করেন। তিনি পেনসিলভেনিয়া বিশ্ববিদ্যালয় থেকে স্নাতক ডিগ্রি অর্জন করেন, যেখানে তিনি স্থাপত্যবিদ্যা অধ্যয়ন করেন।

কর্মজীবন
--------

ফিশার তার কর্মজীবন নিয়ার ইস্টার্ন প্রত্নতত্ত্বে উৎসর্গ করেছিলেন। প্রথম বিশ্বযুদ্ধের সময়, ফিশারকে মিশরে নিযুক্ত করা হয়েছিল, তিনি জর্জ রেইসনারের অধীনে সেখানে এবং প্যালেস্টাইনে কাজ করেছিলেন এবং ইউনিভার্সিটি মিউজিয়াম, পেনসিলভানিয়া বিশ্ববিদ্যালয়ের পৃষ্ঠপোষকতায় ডেনডেরাতে খননকাজ করেন। যুদ্ধের পর, তিনি বিশ্ববিদ্যালয়ের যাদুঘরের জন্য, নিকট প্রাচ্যে প্রত্নতাত্ত্বিক ক্ষেত্রের কাজ হাতে নেন, যার জন্য তিনি ১৯২৪ সালে বিশ্ববিদ্যালয় কর্তৃক বিজ্ঞানের সম্মানসূচক ডক্টরেট উপাধিতে ভূষিত হন।

১৯২৫ থেকে ১৯২৭ সাল পর্যন্ত, ফিশার তেল মেগিডো খননকার্যের পরিচালক হিসাবে দায়িত্ব পালন করেছিলেন, যা মেগিদোর প্রাচীন শহরের স্থান ছিল। মেগিডো তার ঐতিহাসিক, ভৌগোলিক এবং ধর্মতাত্ত্বিক গুরুত্বের জন্য পরিচিত, বিশেষ করে তার গ্রিক নাম আর্মাগেডনের অধীনে। জন ডি রকফেলার জুনিয়র ফিশারের অর্থায়নে শিকাগো বিশ্ববিদ্যালয়ের ওরিয়েন্টাল ইন্সটিটিউটের পৃষ্ঠপোষকতায় খননকার্য পরিচালিত হয়, যা ১৯২৭ সালে পি.এল.ও. গাই দ্বারা পরিচালক হিসাবে সফল হয়।

এছাড়াও, ১৯২৫ সালে ফিশার আমেরিকান স্কুল অফ ওরিয়েন্টাল রিসার্চে (এএসওআর) প্রত্নতত্ত্বের অধ্যাপক নিযুক্ত হন। তিনি ১৯৩৬-১৯৪০ সাল পর্যন্ত ফিলিস্তিনি মৃৎশিল্পের স্মৃতিসৌধ সংকলন করে অতিবাহিত করেন।

ফিশার ছিলেন দার আল-আওলাদ, জেরুজালেম, শিশুদের জন্য হোম প্রতিষ্ঠার প্রেরণা।

মৃত্যু এবং উত্তরাধিকার
----------------------

ফিশার জেরুজালেমে মারা যান। তার কাগজপত্র, পূর্বে জেরুজালেমের আলব্রাইট ইনস্টিটিউটে রাখা হয়েছিল, বর্তমানে বস্টন বিশ্ববিদ্যালয়ের আমেরিকান স্কুল অফ ওরিয়েন্টাল রিসার্চের আর্কাইভে রাখা হয়েছে।

গ্রন্থপঞ্জি
-----------

* ফিশার, ক্ল্যারেন্স এস. 1929,*আর্মাগেডন খনন  ওয়েব্যাক মেশিনে আর্কাইভকৃত ৯ অক্টোবর ২০১২ তারিখে, ওরিয়েন্টাল ইনস্টিটিউট কমিউনিকেশনস 4, শিকাগো বিশ্ববিদ্যালয় প্রেস*

তথ্যসূত্র
---------

1. ↑  Winegrad, Dilys Pegler (১৯৯৩)। *Through time, across continents : a hundred years of archaeology and anthropology at the University Museum*। University of Pennsylvania. University Museum of Archaeology and Anthropology। আইএসবিএন 0-924171-16-2। ওসিএলসি 26764643।
2. ↑  Glueck, Nelson (১৯৪১)। "Clarence Stanley Fisher in Memoriam"। *Bulletin of the American Schools of Oriental Research* (83): 2–4। আইএসএসএন 0003-097X।
ক্লিনটন সড়ক
**ক্লিনটন সড়ক** নিউ জার্সির পাজায়িক কাউন্টির ওয়েস্ট মিলফোর্ডে অবস্থিত। এ সড়কের গতিপথ সাধারনত উত্তর থেকে দক্ষিণ দিকে। নিউফাউন্ডল্যান্ডের কাছাকাছি রোট ২৩ থেকে শুরু হয়ে উত্তর দিকে গ্রিনউড লেক হয়ে টানা দশ মাইল (১৬ কিমি.) সড়কটি চলমান।

ক্লিনটন সড়ক ও এর আশেপাশের জায়গাগুলো বছরের পর বছর ধরে বিভিন্ন কিংবদন্তির জন্য কুখ্যাতি অর্জন করেছে। উদাহরণস্বরুপ, এ সড়কটিতে অনেকেই ভূত , অদ্ভুত জীব-জন্তু দেখা এবং স্থানটি ডাকিনী, স্যাটানিক ও ক্যু ক্লাক্স ক্লানদের অভয়ারন্য বলে অভিযোগ করেছেন। এছাড়াও গুজব রয়েছে পেশাদার খুনী ও সিরিয়াল কিলাররা মানুষ হত্যা করে সড়কের পাশের জঙ্গলে লুকিয়ে রাখে; এরকম গুজব ছড়িয়েছিল এরকম একটি ঘটনায় এই সড়কের পাশ থেকে একটি মৃতদেহ উদ্ধারকে কেন্দ্র করে। ওইয়ার্ড এনজি ম্যাগাজিনের নিয়মিত আলোচনার বিষয় হচ্ছে এ সড়কের অস্বাভাবিক ঘটনাসমূহ। স্থানীয় পুলিস প্রধানের ভাষ্যমতে, "সড়কটি অত্যন্ত লম্বা এব জনশূন্য; আর এ কারণেই মানুষের কাল্পনিক কাহিনীগুলো আরো বেশি ছড়িয়েছে ও বিশ্বাসযোগ্য করে তুলেছে।"

সড়কের আশেপাশে অল্পকয়েক সংখ্যক বাড়ি রয়েছে যদিও সেগুলো একটি অপরটি থেকে বেশ দূরে দূরে অবস্থিত এবং সড়কের পাশের জায়গাগুলো এখনো অনুন্নত রয়ে গেছে। এগুলোর মালিক হয় কোন কম্পানি বা সরকার। সড়কটিও চাপা দুই-লেন বিশিষ্ঠ হাইওয়ে ও নিয়ন্ত্রণ ব্যবস্থা নেই বললেই চলে। এছাড়া সড়কটি নিউ জার্সি কাউন্টি হাইওয়ে সিস্টেমের অওতাধীনও নয়; তারপরও এখানে কিছ কাজ করা হয়েছিল। এ সড়কে সবচেয়ে ব্যস্ততম দিনেও যানজট দেখা যায় না বললেই চলে।

তথ্যসূত্র
---------

1. ↑  Moran, Mark and Sceurman, Mark; *Weird NJ: Your Travel Guide to New Jersey's Local Legends and Best-Kept Secrets*; Barnes & Noble Books, New York, New York, 2003, p. 206
2. ↑  Justo Bautista & Maia Davis (August 13, 1998), "Haunted-House Nightmare", *Hackensack Record* reprinted in *The Seattle Times*.

বহিঃসংযোগ
---------

* Clinton Road at *Weird NJ*
* Clinton Road at Lost Destinations

প্রবেশদ্বার: সড়ক মার্কিন যুক্তরাষ্ট্র
**রমাবাই তেলিন** যাকে **তাই তেলিন** নামেও অভিহিত করা হত, তিনি উনবিংশ শতকে ভারতের মহারাষ্ট্রের এক বীর তেজস্বিনী মহিলা হিসাবে সুপরিচিত ছিলেন। মারাঠিতে মহিলাদের সম্মান করে *তাই* (দিদি) বলে ডাকা হয়। সেইজন্য তার প্রজাগণ তাকে সম্মান করে *তাই* বলে সম্বোধন করতেন। তিনি ছিলেন তৎকালীন মহারাষ্ট্রের আউন্ধ অঞ্চলের নিয়োজিত *পন্থ প্রতিনিধি* রাজা মগধোজি তেলির স্ত্রী। ১৮০৬ সালে, মসুর অঞ্চলের কাছে পেশওয়া বাজি রাও দ্বিতীয় পন্থ প্রতিনিধি মগধোজি তেলিকে আটক করেন। তার অনুপস্থিতির সময়, তাই তেলিন ভাসোটার অধিকার পান এবং সুচারুভাবে রাজ্যভার হাতে নেন। তিনি অত্যন্ত সাহস ও দৃঢ়তার সাথে নিজের উপ-পতিকেও মুক্ত করে দেন। 

পন্থ প্রতিনিধি সাতারার রাজার সাথে হাত মেলান ও নিজেকে সাতারার রাজার সেবক হিসেবে ঘোষণা করেন। এরপর তিনি পেশোয়ার সাথে সমস্ত সম্পর্ক ছিন্ন করেন। তবে এই ঘটনার সামান্য সময় পরেই তাকে হার স্বীকার করতে হয় যখন পেশোয়ার প্রাক্তন সেনাপতি বাপু গোখলে তাকে পরাস্ত করেন। কিন্তু তাই তেলিন হার স্বীকার না করে গোখলের বিরুদ্ধে তার লড়াই চালিয়ে যেতে থাকেন। দীর্ঘ আট মাস তিনি সেনাপতির গোখলের বিরুদ্ধে দৃঢ় ও শক্তিশালী প্রতিরোধ গড়ে তুলতে ও ভাসোটাকে তার হাত থেকে রক্ষা করতে সক্ষম হন। কিন্তু একসময় তাদের সংগৃহীত শস্যভান্ডারে আগুন ধরে যায় যা তাদের প্রতিকূল পরিস্থিতির দিকে ঠেলে দেয়। ফলস্বরূপ তাই তেলিনকে শত্রুপক্ষের কাছে আত্মপমর্প‌ন করতে হয়। 

মারাঠি ছড়ার মধ্যে সসম্মানে *তাই তেলিনের* উল্লেখ করা হয়েছে।

তথ্যসূত্র
---------

1. ↑  Grant Duff's Marathas, Vol. II, 414.
'**হেমেন্দ্রপ্রসাদ ঘোষ'** (২৪ সেপ্টেম্বর ১৮৭৬ - ১৬ ফেব্রুয়ারি ১৯৬২) একজন বাঙালি সাহিত্যিক, সম্পাদক এবং সাংবাদিক।

হেমেন্দ্র্রপ্রসাদ ঘোষ বর্তমান বাংলাদেশের যশোহরের চৌগাছা-তে জন্মগ্রহণ করেন। তার পিতার নাম গিরীন্দ্রপ্রসাদ ঘোষ। ১৮৯৩ খ্রিষ্টাব্দে কলকাতার হেয়ার স্কুল থেকে এন্ট্রান্স পরীক্ষায় উত্তীর্ণ হন। প্রেসিডেন্সি কলেজ থেকে ইংরেজিতে অনার্স নিয়ে তিনি বিএ পরীক্ষায় উত্তীর্ণ হন।

১৩০০ বঙ্গাব্দ থেকে 'সাহিত্য' পত্রিকার সাথে তার ঘনিষ্ঠ সম্পর্ক ছিল। এছাড়া 'দাসী', 'সুহৃদ', 'উৎসাহ', 'মুকুল', 'ভারতী', 'বঙ্গদর্শন' প্রভৃতি পত্রিকাতে তার রচিত বহু গদ্য ও কবিতা প্রকাশিত হয়েছিল। তিনি 'ক্যালকাটা রিভিউ', 'হিন্দুস্তান রিভিউ' প্রভৃতি পত্রিকার লেখক ছিলেন।

১৯০৬ খ্রিষ্টাব্দে অরবিন্দ ঘোষ, শ্যামসুন্দর চক্রবর্তী ও বিপিনচন্দ্র পালের সঙ্গে 'বন্দেমাতরম' পত্রিকা পরিচালনা করেন।

সাংবাদিক হিসাবে তিনি বিখ্যাত ছিলেন। সুরেশচন্দ্র সমাজপতি তার সাংবাদিক জীবনের গুরু। তিনি লন্ডনের 'ইনস্টিটিউট অফ জার্নালিস্ট'-এর সদস্য, 'দৈনিক বসুমতী'র সম্পাদক এবং ১৯১৭ খ্রিষ্টাব্দে মেসোপটেমিয়ায় প্রেরিত সাংবাদিক প্রতিনিধিদলের সদস্য ছিলেন। ১৯১৮ খ্রিষ্টাব্দে ভারতীয় সংবাদপত্রসেবীদের প্রতিনিধি হিসাবে প্রথম বিশ্বযুদ্ধের সঠিক বিবরণ জানার জন্য ইংল্যান্ড ও মধ্যপ্রাচ্যে যান।

হেমেন্দ্রপ্রসাদ ঘোষ বাঙালির জাতীয় আন্দোলনে বহু নেতার পরামর্শদাতা ছিলেন।

কলকাতা বিশ্ববিদ্যালয়ে সাংবাদিকতা শিক্ষাদানের ব্যবস্থা হলে তিনি অধ্যাপক হন।

গ্রন্থতালিকা
------------

* বিপত্নীক
* অধঃপতন
* প্রেমের জয়
* নাগপাশ
* মৃত্যুমিলন
* অশ্রু
* নিউ জার্মানি
* দি নিউজপেপার ইন ইন্ডিয়া
* কংগ্রেস ও বাঙালী
* আষাঢ়ে গল্প (বালক পাঠ্য পুস্তক)

তথ্যসূত্র
---------

1. 1 2 3 4 5 6 7 8  সংসদ বাঙালী চরিতাভিধান - সাহিত্য সংসদ
2. 1 2 3  স্বাধীনতা সংগ্রামী চরিতাভিধান - ডাঃ ননীগোপাল দেবদাস
২০০৭ সালের ২১ নভেম্বর কলকাতা শহরে **২০০৭ কলকাতা দাঙ্গা** ঘটেছিল। এই দিন অল ইন্ডিয়া মাইনরিটি ফোরামের ছত্রছায়ায় কয়েকজন প্রতিবাদকারী তসলিমা নাসরিনকে কলকাতায় থাকতে না দেওয়ার দাবিতে মধ্য কলকাতা অঞ্চলের একটি বড়ো অংশ অবরোধ করে এবং সহিংস দাঙ্গার পরিস্থিতি সৃষ্টি করে। সেই দিন সন্ধ্যায় পশ্চিমবঙ্গ সরকার শহরে সেনা মোতায়েন করে দেয়।

প্রেক্ষাপট
----------

১৭ অগস্ট কলকাতার মুসলমান ধর্মযাজকেরা বাংলাদেশি লেখক তসলিমা নাসরিনকে হত্যার ফতোয়া জারি করেছিলেন।

ঘটনা
----

এই দাঙ্গার সময় কলকাতার বিভিন্ন টেলিভিশন চ্যানেলের সাংবাদিকরা দাঙ্গাকারীদের ছোঁড়া পাথরের ঘায়ে আহত হয়েছিলেন। দাঙ্গাকারীরা ভারতের কমিউনিস্ট পার্টি (মার্ক্সবাদী)র দুটি পার্টি অফিসে আগুন লাগিয়ে দেয়। এই দাঙ্গার ফলে মধ্য কলকাতার শিয়ালদহ, মল্লিকবাজার, সি.আই.টি রোড, আলিমুদ্দিন স্ট্রিট, পদ্মপুকুর, মৌলালি ও এন্টালি এলাকায় যানবাহন স্তব্ধ হয়ে যায়।

কলকাতার রাস্তাগুলি রণক্ষেত্রের আকার নিলে পশ্চিমবঙ্গ সরকার ছয় কোম্পানি সেনা মোতায়েন করে। দুপুর তিনটে নাগাদ দুই কোম্পানি সেনা শহরে ফ্ল্যাগ মার্চ শুরু করে। প্রত্যেক কোম্পানিতে ১০০ থেকে ১২০ জন জওয়ান ছিলেন। কিছুক্ষণ পরেই আরও চার কোম্পানি সেনা মোতায়েন করা হয়।

প্রতিক্রিয়া
------------

এই ঘটনার দুই মাস পরে, ধর্মমুক্ত মানববাদী মঞ্চ নামে ধর্মনিরপেক্ষ মুসলমানদের একটি সংস্থা কলকাতা প্রেস ক্লাবে একটি সাংবাদিক সম্মেলন করে তসলিমা নাসরিনকে কলকাতা ছেড়ে যেতে বাধ্য করার প্রতিবাদ জানায়।

পাদটীকা
-------

1. ↑  "Army deployed after Calcutta riot"। *BBC*। নভেম্বর ২১, ২০০৭। সংগ্রহের তারিখ নভেম্বর ১২, ২০১১।
2. ↑  "Kolkata's clerics threaten Taslima Nasreen"। *Reuters*। আগস্ট ১৭, ২০০৭। ফেব্রুয়ারি ১, ২০১৩ তারিখে মূল থেকে আর্কাইভ করা। সংগ্রহের তারিখ নভেম্বর ১২, ২০১১।
3. ↑  "Army out in Kolkata after street riots over Nandigram, Taslima"। *TwoCircles.net*। নভেম্বর ২১, ২০০৭। সংগ্রহের তারিখ নভেম্বর ১২, ২০১১।
4. ↑  "'Secular' Muslims want Taslima back"। *Sify News*। জানুয়ারি ১৫, ২০০৮। নভেম্বর ২৭, ২০০৯ তারিখে মূল থেকে আর্কাইভ করা। সংগ্রহের তারিখ নভেম্বর ১২, ২০১১।

| * দে
* স
ভারতে দাঙ্গা |
| --- |
| দাঙ্গা | 

|  |  |
| --- | --- |
| ১৯ শতকে | 
* বোম্বাই কুকুর দাঙ্গা
* পার্সী-মুসলিম দাঙ্গা
* ১৮৫৭ ভারুচ দাঙ্গা
* পার্সী-মুসলিম দাঙ্গা
* ১৮৮২ সালের সালেম দাঙ্গা
* ম্যাপিলা দাঙ্গা

 |
| ২০ শতকে | 
* ১৯২৭ নাগপুর দাঙ্গা
* প্রত্যক্ষ সংগ্রাম দিবস
* ১৯৫৭ রামনদ দাঙ্গা
* ১৯৬৯ গুজরাট
* ১৯৬৭ রাঁচি-হাতিয়া
* ১৯৮০ মোরাদাবাদ দাঙ্গা
* নেলির গণহত্যা
* ১৯৮৪ ভীভান্দি
* ১৯৮৪-শিখ বিরোধী
* ১৯৮৫ গুজরাত
* ১৯৮৭ মিরাট
* ১৯৯০ হায়দ্রাবাদ
* বোম্বাই
* ১৯৯৪-উর্দুবিরোধী

 |
| ২১ শতকে | 
* ২০০২ গুজরাত
* ২০০৬ ভাদোদরা
* আজাদ ময়দান
* ২০০৭ কলকাতা দাঙ্গা
* ২০১০ দেগঙ্গা দাঙ্গা
* ২০১৩ ক্যানিং
* ২০১৩ মোজাফফরনগর
* ২০১৫ নদিয়া দাঙ্গা
* ২০১৬ কালিয়াচক
* ২০১৬ ধূলাগড় দাঙ্গা
* ২০১৭ উত্তর ভারত
* ২০১৭ বাদুড়িয়া দাঙ্গা
* ২০২০ দিল্লি

 |

 |
| 
* ভারতে দাঙ্গার তালিকা
* ভারতে গণহত্যার তালিকা

 |
**বিনোদ রাঠোড়** (জন্ম ১২ সেপ্টেম্বর ১৯৬২) হলেন একজন ভারতীয় নেপথ্য সঙ্গীতশিল্পী। তিনি মূলত বলিউড চলচ্চিত্রের গান গেয়ে থাকেন। তিনি শাস্ত্রীয় সঙ্গীতজ্ঞ পণ্ডিত চতুর্ভুজ রাঠোড়ের পুত্র। বিনোদ ১৯৮৮ সালে চলচ্চিত্রাঙ্গনে প্রবেশ করেন। তিনি *দিওয়ানা* (১৯৯২) চলচ্চিত্রে "অ্যায়সি দিওয়াঙ্গি" এবং *খলনায়ক* (১৯৯৩) চলচ্চিত্রের "নায়ক নহিঁ খলনায়ক হুঁ ম্যাঁয়" গানে কণ্ঠ দিয়ে শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। এছাড়া তার গাওয়া কয়েকটি হিট চলচ্চিত্রের গান হল *দিওয়ানা* চলচ্চিত্রের "কোই না কোই চাহিয়ে", *বাজীগর* চলচ্চিত্রের "ছুপানা ভি নহিঁ আতা" এবং *মুন্নাভাই এমবিবিএস* চলচ্চিত্রের "চান চান"।

প্রারম্ভিক জীবন
---------------

বিনোদ রাঠোড় ১৯৬২ সালের ১২ই সেপ্টেম্বর মহারাষ্ট্র রাজ্যের মুম্বইয়ে জন্মগ্রহণ করেন। তার পিতা পণ্ডিত চতুর্ভুজ রাঠোড় ছিলেন একজন শাস্ত্রীয় সঙ্গীতজ্ঞ। তার দুই ভাই রূপকুমার রাঠোড় ও শ্রাবণ রাঠোড় সঙ্গীত পরিচালক ও সঙ্গীতশিল্পী। তার ভাইপো সঙ্গীত পরিচালক যুগল সঞ্জীব-দর্শন।

কর্মজীবন
--------

রাঠোড় বলিউডের প্রথম আলোচিত সাফল্য অর্জন করেন ১৯৯২ সালে লক্ষ্মীকান্ত-প্যায়ারেলালের সুরে *রূপ কা রানী চোরোঁ কা রাজা* চলচ্চিত্রের "রোমিও নাম মেরা" গানে কণ্ঠ দিয়ে। গানটি ১৯৯২ সালের অন্যতম হিট গান হয়ে ওঠে। একই বছর তিনি নাদিম-শ্রাবণের সুরে *দিওয়ানা* চলচ্চিত্রে অলকা ইয়াগনিকের সাথে তার গাওয়া দ্বৈত গান "অ্যায়সি দিওয়াঙ্গি" গানে এবং একক গান "কোই না কোই চাহিয়ে" জনপ্রিয়তা লাভ করে। "অ্যায়সি দিওয়াঙ্গি" গানটির জন্য তিনি শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। পরের বছর তিনি *খলনায়ক* (১৯৯৩) চলচ্চিত্রের "নায়ক নহিঁ খলনায়ক হুঁ ম্যাঁয়" গানে কণ্ঠ দিয়ে টানা দ্বিতীয়বারের মত শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। তার গাওয়া *বাজীগর* চলচ্চিত্রের "ছুপানা ভি নহিঁ আতা" ও "অ্যায় মেরে হামসফর" গান দুটি জনপ্রিয়তা লাভ করে। এছাড়া "কিতাবেঁ বহুত সি" গানটি চার্টবাস্টার খ্যাতি লাভ করে। এছাড়া এই দশকে বিভিন্ন তালিকায় শীর্ষে অবস্থান করা তার গাওয়া কয়েকটি গান হল সানি দেওল-সালমান খান অভিনীত *জিৎ* (১৯৯৬) চলচ্চিত্রের "ইয়ারা ও ইয়ারা", গোবিন্দা অভিনীত *হিরো নাম্বার ওয়ান* (১৯৯৭) চলচ্চিত্রের "ম্যায়নে পয়দল সে যা রাহা থা" এবং সালমান-ঐশ্বর্যা রাই অভিনীত *হাম দিল দে চুকে সনম* (১৯৯৯) চলচ্চিত্রের "ডোলি তারো ঢোল বাজে"।

তথ্যসূত্র
---------

1. 1 2  "Vinod Rathod nixes remix funda"। *হিন্দুস্তান টাইমস* (ইংরেজি ভাষায়)। ১৫ জানুয়ারি ২০০৬। সংগ্রহের তারিখ ২৬ এপ্রিল ২০২০।
2. ↑  "The Filmfare Awards Nominations – 1992"। দ্য টাইমস গ্রুপ। ২৮ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০২০।
3. ↑  "The Filmfare Awards Nominations – 1993"। দ্য টাইমস গ্রুপ। ২৮ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০২০।
4. ↑  "Has the industry forgotten Vinod Rathod -the voice of 1990s' Shah Rukh Khan?"। *রেডিও অ্যান্ড মিউজিক* (ইংরেজি ভাষায়)। ২৪ সেপ্টেম্বর ২০১৬। সংগ্রহের তারিখ ২৭ এপ্রিল ২০২০।
5. ↑  পল, পাপড়ি (৪ নভেম্বর ২০১৭)। "Vinod Rathod: I have quit Bollywood'cos the quality of music being produced doesn't appeal to me - Times of India"। *দ্য টাইমস অব ইন্ডিয়া* (ইংরেজি ভাষায়)। সংগ্রহের তারিখ ২৭ এপ্রিল ২০২০।

বহিঃসংযোগ
---------

* ইন্টারনেট মুভি ডেটাবেজে বিনোদ রাঠোড় (ইংরেজি)
ব্যানফ সেন্টারে লোশন এবং শ্যাম্পু
**লোশন** হল একটি কম-সান্দ্রতাযুক্ত সাময়িক প্রস্তুতি যা ত্বকে প্রয়োগের উদ্দেশ্যে তৈরি। বিপরীতে, ক্রিম এবং জেলির সান্দ্রতা বেশি থাকে, সাধারণত কম জলের উপাদানের কারণে।  লোশন খালি হাতে, একটি ব্রাশ, একটি পরিষ্কার কাপড় বা তুলো দিয়ে বাইরের ত্বকে প্রয়োগ করা হয়।

যদিও লোশন একটি ওষুধ সরবরাহের ব্যবস্থা হিসাবে ব্যবহার করা যেতে পারে, অনেক লোশন, বিশেষ করে **হ্যান্ড লোশন** এবং **বডি লোশন** এবং অ্যালার্জির জন্য লোশন শুধুমাত্র ত্বককে মসৃণ, ময়েশ্চারাইজ, নরম এবং কখনও কখনও সুগন্ধির জন্য লাগানো হয়। 

কিছু ত্বকের যত্নের পণ্য, যেমন সানস্ক্রিন এবং ময়েশ্চারাইজার, একাধিক বিন্যানে পাওয়া যেতে পারে, যেমন লোশন, জেল, ক্রিম বা স্প্রে।

ওষুধ বিতরণ
----------

আরো দেখুন
---------

* কোল্ড ক্রিম
* বেরিয়ার ক্রিম

তথ্যসূত্র
---------

1. ↑  McDonald, Michel (জুলাই ২০০৯)। "What's The Difference Between An Ointment, A Cream And A Lotion?"। *ABC News*। সংগ্রহের তারিখ ২ জানুয়ারি ২০১৬।
2. ↑  "Soaps & Lotions"। *U.S. Food and Drug Administration*। সংগ্রহের তারিখ ২ জানুয়ারি ২০১৬।

বহিঃসংযোগ
---------

* ১৯ শতকের গোড়ার দিকে লোশন
**লোশন প্লে** হ'ল পরিচিত ওয়েট-অ্যান্ড-মেসি ফেটিশ (ডাব্লুএএম) এর একটি অংশ, যেখানে অংশগ্রহণকারীরা সাধারণত যৌন ক্রিয়াকলাপের সুবিধার্থে বিভিন্ন খাবার (যেমন, পুডিং বা চটকান ক্রিম), কাদা বা রং পিচ্ছিলকারক পদার্থ হিসাবে ব্যবহার করে। লোশন, বিশেষত পিচ্ছিলকারক মাধ্যমই ওয়েট এবং মেসি থেকে লোশন প্লেকে আলাদা করে, কারণ অন্যান্য সাধারণ ডাব্লুএএম মাধ্যমগুলির জনপ্রিয়তা লোশন প্লের মতো নেই। **লোশন প্লে** (ローションプレイ, *rōshon purei*), যাকে গুককেকে, গ্লুককেকে নামেও পরিচিত, এটি একটি জনপ্রিয় ফেটিশ ধরন, জাপানি ইরোটিকা এবং পতিতাবৃত্তির অনুরোধ যা প্রচুর পরিমাণে পিচ্ছিলকারক পদার্থের ব্যবহারের সাথে জড়িত, যা জাপানি ভাষায় ওল্ড- ফরাসি শব্দ "লোশন" (জাপানি ভাষায়। ー シ ョ।) সাধারণত লোশন প্লেতে একজন অংশগ্রহণকারী তার শরীর ব্যবহার করে অন্যের উপর লোশন ঘষে থাকে, একটি লোশন ভরা পুল বা বাথে যৌন মিলন, বা যৌনতায় অংশগ্রহণকারীদের উপর লোশন ঢালা হয়। জাপানে (এবং বিশ্বের অন্যান্য অংশে) লোশন ঘন আকারে পাওয়া যায় (যেমন: লিটার/গ্যালন) যা গরম পানিতে যোগ করে কাঙ্ক্ষিত পরিমাণ লোশন তৈরি করা যেতে পারে। একটি ১ গ্যালন ঘনীভূত লোশন থেকে সাধারণত ৬-১০ গ্যালন লোশন (জে-লুব লোশন কনসেন্ট্রেট) উৎপন্ন করা যায়। বেশিরভাগ লোশনের প্রধান উপাদান হ'ল পলিএক্রিয়ালেট।  জলে গুঁড়ো মিথাইল সেলুলোজ দ্রবীভূত করে অনুরূপ লোশন তৈরি করা যেতে পারে।

তথ্যসূত্র
---------

1. ↑  Talmadge, Eric. *Getting Wet: Adventures in the Japanese Bath*. Tokyo: Kodansha International, 2006, p. 187, 190–191. আইএসবিএন ৯৭৮-৪-৭৭০০-৩০২০-৭.
2. ↑  Sinclair, Joan. *Pink Box: Inside Japan's Sex Clubs*, Harry N. Abrams, Inc. 2006, p. 112–113. আইএসবিএন ৯৭৮-০-৮১০৯-৯২৫৯-৭.
3. ↑  Page for a lotion product, listing acrylate as the main component (in Japanese)
**জাতীয় জুট মিলস লিমিটেড** বাংলাদেশের সিরাজগঞ্জ জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল। প্রতিষ্ঠাকালীন সময় এটির নাম ছিলো ***কওমী জুট মিলস লিমিটেড*** যা পরবর্তীতে বন্ধ হয় যায় এবং ২০১১ সালে পুনরায় এটিকে বর্তমান নামে চালু করা হয়।

অবস্থান
-------

বাংলাদেশের উত্তরাঞ্চলের রাজশাহী বিভাগের সিরাজগঞ্জ জেলার রায়পুরে এই শিল্প প্রতিষ্ঠানটি অবস্থিত।

ইতিহাস
------

এই শিল্প প্রতিষ্ঠানটি কওমী জুট মিল নামে ১৯৬০ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। ২০০৭ সালে তৎকালীন তত্ত্বাবধায়ক সরকার এই প্রতিষ্ঠানটিকে বন্ধ করে দেয়; পরবর্তীতে, ২০১১ সালে পুনরায় সরকারি অর্থায়নে এটিকে নতুন নামে চালু করা হয়।

অবকাঠামো
--------

এই বৃহদায়তন শিল্প-কমপ্লেক্সটি ৭৫.২১ একর জায়গা জুড়ে অবস্থিত।

কর্মরত শ্রমিক ও ব্যবস্থাপনা
---------------------------

এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৪ হাজার কর্মী কাজ করতে পারে।

উৎপাদন ক্ষমতা
-------------

এই মিলে রয়েছে ২৫২ হেসিয়ান, ২৪৮ সেকিং, ৩২ সিবিসি ও ৫৮০ স্পিন্ডেল লুম এবং গড়ে এর মাসিক উৎপাদন ক্ষমতা ১০.৫৬ মেট্রিক টন হেসিয়ান, ৩৪.৫৬ মেট্রিক টন সেকিং ও ২.৮৮ মেট্রিক টন সিবিসি লুম।

উৎপাদিত পণ্য
------------

* কাপড়
* থলে।

আরও দেখুন
---------

* বাংলাদেশ পাটকল করপোরেশন;
* বাংলাদেশের পাটকলগুলোর তালিকা।

তথ্যসূত্র
---------

1. 1 2 3 4  "Hasina reopens jute mill in Sirajganj"। *ডেইলি স্টার*। ১০ এপ্রিল ২০১১। সংগ্রহের তারিখ ২২ জুন ২০১৯।
2. ↑  "জনবল সংকটে চট্টগ্রামের ১০ রাষ্ট্রায়ত্ত পাটকল"। *দৈনিক যুগান্তর*। ৬ মার্চ ২০১৮। সংগ্রহের তারিখ ২২ জুন ২০১৯।
3. ↑  "রাষ্ট্রায়ত্ত ২৬ পাটকল আধুনিকায়ন করবে চীন"। *দৈনিক বণিক বার্তা*। ২০ আগস্ট ২০১৪। ২০১৯-০৬-১৬ তারিখে মূল থেকে আর্কাইভ করা। সংগ্রহের তারিখ ২২ জুন ২০১৯।
4. 1 2 3 4  "জাতীয় জুট মিলস্ লিঃ"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১৫ মার্চ ২০১৭। সংগ্রহের তারিখ ২২ জুন ২০১৯।
5. ↑  "বাংলাদেশ পাটকল করপোরেশন"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ৪ ফেব্রুয়ারি ২০১৯। সংগ্রহের তারিখ ২২ জুন ২০১৯।

বহি:সংযোগ
---------

* জাতীয় জুট মিলস লিমিটেড - বাংলাদেশ পাটকল করপোরেশন-এর তথ্য বাতায়ন।
**হ্যাশ মারিহুয়ানা অ্যান্ড হেম্প মিউজিয়াম** হল স্পেনের বার্সেলোনায় অবস্থিত একটি জাদুঘর যা ৯ মে, ২০১২-এ খোলা গাঁজা সংস্কৃতির জন্য উত্সর্গীকৃত।

বিল্ডিং
-------

জাদুঘরটি পালাউ মর্নাউতে অবস্থিত, এটি একটি প্রাসাদ যা ষোড়শ শতাব্দীতে স্যান্টক্লিমেন্টের সম্ভ্রান্ত পরিবার দ্বারা নির্মিত হয়েছিল এবং এটি বার্সেলোনার গথিক কোয়ার্টারে ক্যারার অ্যাম্পলের বর্তমান ৩৫ নম্বরে অবস্থিত।  অষ্টাদশ শতাব্দীর শেষদিকে, রয়্যাল আর্মির অনারারি ওয়ার কমিশনার জোসেপ ফ্রান্সেস মর্নাউ ভবনটি ক্রয় করেন এবং সংস্কার করেন। বিংশ শতাব্দীর গোড়ার দিকে, বার্সেলোনার তৎকালীন মেয়র জোসেপ মারিয়া দে নাদাল ই ভিলারদাগার ভাগ্নে লুইস ডি নাদাল ই আর্টোস প্রাসাদটির উত্তরাধিকারী হন এবং কাতালান আধুনিকতাবাদের স্থপতি ম্যানুয়েল রাসপালকে ভবনটি সম্প্রসারণ ও সংস্কারের দায়িত্ব দেন। তার সংস্কারের কাজগুলি ভুল পাথর দিয়ে লেপা একটি সম্মুখভাগ, ফুলের নকশায় সজ্জিত পেটা-লোহার বারান্দা এবং একটি দাগযুক্ত কাচের ধনুকের জানালা দ্বারা হাইলাইট করা হয়েছে। ভিতরে, কক্ষগুলি সজ্জিত করা হয়েছিল, প্রতিটির মেঝে, ছাদ, জানালা, দেয়াল এবং এমনকি আসবাবপত্র (এখন অদৃশ্য হয়ে গেছে), সমস্ত বিংশ শতাব্দীর প্রথম দিকের সারগ্রাহী স্বাদ অনুসারে আলাদা শৈলীতে। জাদুঘরটির মোট আয়তন ৪৮২ বর্গ মিটার।

ইতিহাস
------

১৯৮৫ সালে, বেন ড্রঙ্কার্স আমস্টারডামে হ্যাশ, মারিহুয়ানা এবং হেম্প মিউজিয়াম খোলেন,  যা গাঁজা নিবেদিত বিশ্বের প্রথম জাদুঘর। বছর পর, তিনি বার্সেলোনায় একটি দ্বিতীয় অবস্থান খোলেন। যাদুঘরটি গাঁজা গাছের অতীত, বর্তমান এবং ভবিষ্যত দেখায়, জোর দিয়ে যে গাঁজা হবে চিকিৎসা জগতে ব্যবহারের কারণে "ভবিষ্যতের পেনিসিলিন"।

সংগ্রহ
------

এর স্থায়ী সংগ্রহে ৮,০০০ টিরও বেশি গাঁজা সম্পর্কিত বস্তু রয়েছে। চাষাবাদ থেকে সেবন পর্যন্ত, প্রাচীন আচার-অনুষ্ঠান থেকে আধুনিক ওষুধ পর্যন্ত, মানব সংস্কৃতিতে গাঁজার সমস্ত দিককে এক বা অন্যভাবে উপস্থাপন করা হয়।

* ইতিহাস নিবেদিত একটি কক্ষইতিহাস নিবেদিত একটি কক্ষ
* গাঁজা খাওয়ার জন্য নিবেদিত একটি কক্ষগাঁজা খাওয়ার জন্য নিবেদিত একটি কক্ষ
* শণের উপর ভিত্তি করে পণ্যের জন্য নিবেদিত একটি কক্ষশণের উপর ভিত্তি করে পণ্যের জন্য নিবেদিত একটি কক্ষ

তথ্যসূত্র
---------

1. ↑  "Hash Marihuana Cáñamo & Hemp Museum review"। *Time Out Barcelona*। সংগ্রহের তারিখ নভেম্বর ১৭, ২০১৪।
2. ↑  "Hemp Museum Gallery sight review"। *Lonely Planet Barcelona*। Lonely Planet। নভেম্বর ২৯, ২০১৪ তারিখে মূল থেকে আর্কাইভ করা। সংগ্রহের তারিখ নভেম্বর ১৭, ২০১৪।
3. ↑  Ferren, Andrew (২০১৬-১২-২৩)। "In Barcelona, Hitting the Sweet Spot for Smart Luxury"। *The New York Times* (ইংরেজি ভাষায়)। আইএসএসএন 0362-4331। সংগ্রহের তারিখ ২০২১-১০-০৯।
4. ↑  Steffie Kinglake। "Hash Marihuana Cáñamo & Hemp Museum"। *Miniguide Barcelona*। সংগ্রহের তারিখ নভেম্বর ১৯, ২০১৪।
5. ↑  Ferenz Jacobs। "Palau Mornau"। *Miniguide Barcelona*। সংগ্রহের তারিখ নভেম্বর ১৯, ২০১৪।
6. ↑  "El Born Barcelona – the most bohemian district in town"। *Cannabis Clubs* (ইংরেজি ভাষায়)। ২০২১-০১-২৬। সংগ্রহের তারিখ ২০২১-১০-০৯।
7. ↑  Solà, Pol; Landau, Hannah (২৬ মে ২০১২)। "A Dutch millionaire opens a cannabis museum in Barcelona and supports its legalization"। Catalan News Agency।

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
নেপালের যমুনাপাড়ি ছাগল
**যমুনাপাড়ি ছাগল** বা **রামছাগল** হল ছাগলের একটি প্রজাতি যার আবাসস্থল ভারতীয় উপমহাদেশ। ১৯৫৩ সালে এই জাতের ছাগল আমদানি করে ইন্দোনেশিয়া যা সেদেশে "এতাওয়া ছাগল" নামে পরিচিতি পায়। স্থানীয় ছাগলের সাথে যমুনাপাড়ি ছাগলের সংকরায়নের ফলে উদ্ভূতা ছাগল "পেরানাকান এতাওয়া" নামে পরিচিয়ি পায়। যমুনাপাড়ি ছাগল দুগ্ধ ও মাংস উৎপাদনের জন্য পালন করা হয়। যমুনাপাড়ি ছাগল নামটি ভারতের উত্তরপ্রদেশের মধ্য দিয়ে বয়ে যাওয়া যমুনা নদীর নাম থেকে। ছাগলের এই জাতটি মার্কিন নুবীয় জাতের জ্ঞাতিগোষ্ঠী।

শারীরিক বৈশিষ্ট্য
-----------------

এই জাতীয় ছাগলের মাথা বড় হয়ে এর নাককে উত্তলাকৃতি প্রদান করে। সাধারণত এই ছাগল হয় লালচে রঙের। তবে এরা অন্য রঙেরও হতে পারে। এর কানের দৈর্ঘ্য ২৫ সেন্টিমিটারের কাছাকাছি। পুরুষ স্ত্রী — দু ধরনের ছাগলের শিং বিদ্যমান। এই জাতের ছাগলের পা লম্বা। পুরুষ ছাগলের ওজন ১২০ কিলোগ্রাম ও স্ত্রী জাতের ছাগলের ওজন ৯০ কিলোগ্রাম পর্যন্ত হতে পারে।

ছাগলটি প্রতিদিন দুগ্ধ প্রদানের পরিমাণ দুই লিটারের কাছাকাছি। এই জাতীয় ছাগলের মাংসে কোলেস্টেরলের পরিমাণ কম। এদের হৃৎস্পন্দনের গড় মান প্রতি মিনিটে ১২৭±৩.৪৬।

প্রজনন
------

এই জাতের ছাগলের প্রজনন হার উচ্চ। ৯০% ক্ষেত্রে ছাগলটি একসাথে তিনটি বা চারটি বাচ্চা দিয়ে থাকে। এই জাতের ছাগল দেড় বছর বয়সেই গর্ভধারণ করে থাকে।

পদটীকা
------

1. ↑   রামছাগল নামে ডাকার কারণ হল এটি স্থানীয় জাতীয় ছাগল থেকে বড়। বাংলা ব্যাকরণ অনুযায়ী "রাম" উপসর্গটি শব্দের উপরে ব্যবহৃত হয় বড় বা উৎকৃষ্ট বোঝাতে। – মুনীর চৌধুরী ও মোফাজ্জল হায়দার চৌধুরী (আগস্ট ২০১৮)। *বাংলা ভাষার ব্যাকরণ*। জাতীয় শিক্ষাক্রম ও পাঠ্যপুস্তক বোর্ড। পৃষ্ঠা ৭৩।

তথ্যসূত্র
---------

1. 1 2 3  "About Jamnapari".  ওয়েব্যাক মেশিনে আর্কাইভকৃত ১৫ সেপ্টেম্বর ২০০৮ তারিখে Accessed August 12, 2008.
2. ↑  "2.3 Goat Breeds".
3. 1 2  P. K. Rout, A. Mandal, M. K. Singh, R. Roy, N. Sharma and G.F.W. Haenlein. "Jamunapari - A Dairy Goat Breed in India". *Dairy Goat Journal*. Accessed August 14, 2008.
4. ↑  Shelton, Maurice (1978). "Reproduction and Breeding of Goats".
5. ↑  Wariman, Noor H. "Jihad Ternak Planning To Export Jamnapari Goats".  ওয়েব্যাক মেশিনে আর্কাইভকৃত ৩ মার্চ ২০১৬ তারিখে Accessed August 13, 2008.
6. ↑  N. H. Mohan1, D. Niyogi2, H. N. Singh3. "Analysis of normal electrocardiograms of Jamunapari goats".  ওয়েব্যাক মেশিনে আর্কাইভকৃত ২৮ জুলাই ২০১১ তারিখে *Journal of Veterinary Science*.
হেরাক্লিওন বন্দর ও ভেনিসীয় দুর্গ রোকা আল মারে (১৫২৩ - ১৫৪০)
**হেরাক্লিওন** বা **ইরাক্লিও** (গ্রিক- *Ηράκλειο*; উচ্চারণ /iˈracʎo/) হল ক্রিট দ্বীপের সবচেয়ে বড় শহর ও প্রশাসনিক কেন্দ্র। গ্রিসেরও এটি অন্যতম প্রধান শহর। ২০১১ সালের জনগণনা অনুযায়ী এই শহরের লোকসংখ্যা ছিল ১,৭৩,৯৯৩ জন; বৃহত্তর হেরাক্লিওনে ঐ সময় জনসংখ্যা ছিল ২,২৫,৫৭৪ জন। জনসংখ্যার বিচারে এই শহর গ্রিসের চতুর্থ বৃহত্তম শহর। এই শহরের পৌর এলাকার আয়তন ২৪৪.৬ বর্গ কিলোমিটার। ছড়িয়ে থাকা শহরাঞ্চলের আয়তনের বিচারে এই শহর গ্রিসের তৃতীয় বৃহত্তম শহর। হেরাক্লিওন প্রশাসনিক বিভাগেরও প্রধান প্রশাসনিক কেন্দ্র এই শহরেই অবস্থিত। অদূরেই অবস্থিত ব্রোঞ্জ যুগের প্রাসাদ ক্‌নোসোস এই শহরের এক অন্যতম আকর্ষণ। একে অনেকসময় গ্রিক পৌরাণিক চরিত্র মিনোসের প্রাসাদ বলেও অভিহিত করা হয়ে থাকে। ক্রিট বিশ্ববিদ্যালয়ের দু'টি ক্যাম্পাসের মধ্যে একটি এই শহরেই অবস্থিত।

ভৌগোলিক তথ্য
------------

পূর্বপশ্চিমে প্রায় ২৫০ কিলোমিটার লম্বা ও উত্তরদক্ষিণে প্রায় ৭০ কিলোমিটার চওড়া ক্রিট দ্বীপের উত্তর বেলাভূমির মোটামুটি মাঝামাঝি ইরাক্লিও শহরের অবস্থান। ইজিয়ান সাগরের একটি ছোট উপসাগরীয় অংশের মুখোমুখি পাহাড়ে ঘেরা সাগরতীরস্থ সমভূমিতে অবস্থিত এই শহর ক্‌নোসোসের প্রাচীন দুর্গটির থেকে প্রায় চার কিলোমিটার উত্তরে অবস্থিত।

প্রতিবছর এপ্রিল থেকে অক্টোবর পর্যন্ত এই শহরে প্রচূর পর্যটকের সমাগম ঘটে। ক্রিট দ্বীপের অন্যান্য শহর, যেমন চানিয়া থেকে এর দূরত্ব ১৩০ কিলোমিটার, *রেতিমনো* থেকে ৭৫ কিলোমিটার, *আজিওস নিকোলাওস* থেকে ৬০ কিলোমিটার *ইরাপেত্রা* থেকে ৯০ কিলোমিটার ও *সিতিয়া* থেকে ১২০ কিলোমিটার।

তথ্যসূত্র
---------

1. ↑  "Απογραφή Πληθυσμού - Κατοικιών 2011. ΜΟΝΙΜΟΣ Πληθυσμός" (*গ্রিক ভাষায়*). Hellenic Statistical Authority.
2. ↑  *Heraklion Crete org Online* সংগৃহীত ১৯ নভেম্বর, ২০১৭।
**হেরাক্লেস আলমেলো** (সাধারণত শুধুমাত্র **আলমেলো** (ওলন্দাজ উচ্চারণ: [ˈɑlməloː]) নামে পরিচিত) হচ্ছে আলমেলো ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯০৩ সালে প্রতিষ্ঠিত হয়েছে। হেরাক্লেস আলমেলো তাদের সকল হোম ম্যাচ আলমেলোর এরভে আসিটোতে খেলে থাকে; যার ধারণক্ষমতা হচ্ছে ১২,০৮০। বর্তমানে এই ক্লাবের ম্যানেজারের দায়িত্ব পালন করছেন ফ্রাঙ্ক ভরমুট এবং সভাপতির দায়িত্ব পালন করছেন হান্স ব্রেডেউড। ওলন্দাজ রক্ষণভাগের খেলোয়াড় রবিন প্রপার এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, হেরাক্লেস আলমেলো এপর্যন্ত ৪টি শিরোপা জয়লাভ করেছে; যার মধ্যে ২টি এরেডিভিজি শিরোপা এবং ২টি ইরস্টে ডিভিজি শিরোপা রয়েছে।

অর্জন
-----

### ঘরোয়া

* **এরেডিভিজি: ২**
	+ ১৯২৬–২৭, ১৯৪০–৪১
* **ইরস্টে ডিভিজি: ২**
	+ ১৯৮৪–৮৫, ২০০৪–০৫
* **কেএনভিবি কাপ: রানার-আপ**
	+ ২০১১–১২

তথ্যসূত্র
---------

1. ↑  Fardau Wagenaar (১ জুলাই ২০১৭)। "Hans Bredewoud is vanaf vandaag de nieuwe voorzitter van Heracles"। *AD*। সংগ্রহের তারিখ ২১ অক্টোবর ২০১৮।
2. ↑  Eerste Divisie Champions, RSSSF.com, Retrieved 7 June 2013

বহিঃসংযোগ
---------


উইকিমিডিয়া কমন্সে **হেরাক্লেস আলমেলো** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ওলন্দাজ)
* football-lineups-এ হেরাক্লেস আলমেলো (ইংরেজি)
*ক্রাইম কমপ্যানিয়ন* বইদুটি
***সর্বকালের শীর্ষ ১০০ অপরাধ উপন্যাস*** হচ্ছে ব্রিটেন-ভিত্তিক ক্রাইম রাইটার্স অ্যাসোসিয়েশন (সিডব্লিউএ) কর্তৃক ১৯৯০ সালে গ্রন্থাকারে প্রকাশিত একটি তালিকা। পাঁচ বছর পরে, মিস্ট্রি রাইটার্স অফ আমেরিকা (এমডব্লিউএ) প্রায় অনুরূপ একটি তালিকা প্রকাশ করে ***সর্বকালের শীর্ষ ১০০ রহস্য উপন্যাস*** নামে। অনেক বই দুটি তালিকাতেই স্থান পেয়েছে।

সিডব্লিউএ প্রকাশিত তালিকার প্রথম তিনটি বই ছিল জোসেফিন টের *দ্য ডটার অফ টাইম* (১৯৫১), রেমন্ড চ্যান্ডলারের *দ্য বিগ স্লিপ* (১৯৩৯) এবং জন ল্য কারের *দ্য স্পাই হু কেম ইন ফ্রম দ্য কোল্ড* (১৯৬৩)।

আর ১৯৯৫ সালে এম.ডব্লিউ.এ. প্রকাশিত তালিকার প্রথম তিনটি বই ছিল আর্থার কোনান ডয়েলের *দ্য কমপ্লিট শার্লক হোমস* (১৮৮৭–১৯২৭), ড্যাশিয়েল হ্যামেটের *দ্য মাল্টিজ ফ্যালকন* (১৯৩০) এবং এডগার অ্যালান পোর *টেলস অফ মিস্ট্রি অ্যান্ড ইমাজিনেশন* (১৮৫২)।

তথ্যসূত্র
---------

1. 1 2  *The Hatchards Crime Companion. 100 Top Crime Novels Selected by the Crime Writers' Association*, ed. Susan Moody (London, 1990) (আইএসবিএন ০-৯০৪০৩০-০২-৪).
2. 1 2  *দ্য ক্রাউন ক্রাইম কমপ্যানিয়ন। আমেরিকান রহস্যলেখকদের নির্বাচিত সর্বকালের শীর্ষ ১০০ রহস্য উপন্যাস*, সংকলক মিকি ফ্রিডম্যান, টীকাকার অটো পেন্জলার (নিউইয়র্ক, ১৯৯৫, আইএসবিএন ০-৫১৭-৮৮১১৫-২).
3. ↑  "Book awards: The Top 100 Mystery Novels of All Time Mystery Writers of America"। The Library Thing। সংগ্রহের তারিখ ১২ এপ্রিল ২০১৭।
4. ↑  *The Crown Crime Companion* "The Top 100 Mystery Novels of All Time Selected by the Mystery Writers of America", annotated by Otto Penzler and compiled by Mickey Friedman New York, (1995) আইএসবিএন ০-৫১৭-৮৮১১৫-২

আরো দেখুন
---------

* আসক্তি বই - সেরা ৪০০ অপরাধ কথাসাহিত্য উপন্যাস
**পুষ্পাভাল্লি** (৩ জানুয়ারী ১৯২৫ - ১৯৯১)  হলেন একজন ভারতীয় অভিনেত্রী। যিনি তার কার্যক্রমে সক্রিয় থেকে তেলুগু এবং তামিল চলচ্চিত্রে অবদান রেখেছেন।  তার চলচ্চিত্র *রচনায় মিস মালিনী* (১৯৪৭), এবং তেলুগু চলচ্চিত্রের *সত্যভামার* শিরোনামের ভূমিকায় তার অবদান রয়েছে।  ১৯৯১ সালে পুষ্পভাল্লি মারা যান।

পুষ্পাভল্লি অভিনেতা জেমিনি গণেশনের উপপত্নী হয়েছিলেন। এর আগে সাবিত্রীকে বিয়ে করার সময় গণেশের সাথে তাঁর দুটি কন্যা ছিল। তার বড় মেয়ে হিন্দি অভিনেত্রী রেখা ।

জীবনী
-----

পুষ্পভাল্লির জন্ম হয় অন্ধ্র প্রদেশের পশ্চিম গোদাবরী জেলায় পেন্টাপাদু পরিবারে (তৎকালীন মাদ্রাজ প্রেসিডেন্সিতে )। তিনি শিশু অভিনেত্রী হিসাবে চলচ্চিত্র জগতে প্রবেশ করেন। *সাম্পুরণ রামায়ণাম* ( *১৯৩৬* ) ছবিতে তিনি একটি ছোট চরিত্রে অভিনয় করেছিলেন। যখন তিনি মাত্র নয় বছর বয়সী ছিলেন তখন এই ছবি মুক্তি পায়। এর পরে শিশু তারকা হিসাবে আরও কয়েকটি ভূমিকা পেয়েছিলেন এবং পুষ্পাভল্লির আয় তার পরিবারের কাছে গুরুত্বপূর্ণ হয়ে ওঠে। এই ব্যস্ততার কারণে, তিনি চলচ্চিত্রের শ্যুটিংয়ে উল্লেখযোগ্য এবং গুরুত্বপূর্ণ সময় কাটিয়েছিলেন। তিনি বিদ্যালয়ের পড়াশুনা থেকে বাদ পড়েছিলেন এবং কেবলমাত্র প্রাথমিক শিক্ষায় শিক্ষিত ছিলেন। এক পর্যায়ে তিনি রাঙ্গাচারি নামে এক ভদ্রলোককে বিয়ে করেন। যাইহোক, বিবাহ স্থায়ী হয়নি (পরিস্থিতিটি জানা যায় না) এবং তারা আলাদা থাকতে শুরু করে।

একসময় তার একটি শিশুপুত্র হয় যার কারণে তিনি অভিনয় করা বিরতিতে থাকেন। পুষ্পাভল্লি অভিনয় জগৎে ফিরে আসার পরে তাকে প্রাপ্তবয়স্ক চরিত্রে কাজ দেওয়া হয়। এটির প্রয়োজনীয়তা ছিল, কারণ তার অভিনয় পরিবারের জন্য আয়ের উৎস ছিল। যাইহোক, এই ধারাবাহিকতা তার অভিনয়ের পেশাকে প্রভাবিত করতে পারে এবং তিনি কখনই নিজেকে কোন শীর্ষস্থানীয় মহিলা হিসাবে মনে করেননি। তিনি নায়িকা হিসাবে কয়েকটি চরিত্রে অভিনয় করেছিলেন এবং এর মধ্যে অনেকগুলি ছবিতে তিনি অভিনয় করেছিলেন যেখানে তিনি দ্বিতীয় মুখ্য ভূমিকা পালন করেছিলেন। সব মিলিয়ে তিনি প্রায় ২০-২৫ তামিল ও তেলুগু ছবিতে (শিশুদের ভূমিকাগুলি) অভিনয় করেছিলেন এবং কেবলমাত্র মধ্যপন্থী সাফল্যের সাথে মিলিত হয়েছিল। তিনি কখনও কোনও শীর্ষ-স্তরের তারকা ছিলেন না, তার অভিনয় প্রতিভার জন্য তিনি কোনও সমালোচকদের প্রশংসাও পেলেন না। সম্ভবত তার বৃহত্তম হিটটি ছিল তেলুগু ছবি *বাল নাগাম্মা* (১৯৪২), যেখানে তিনি একটি গুরুত্বপূর্ণ সহায়ক ভূমিকা পালন করেছিলেন। তার ১৯৪৭ সালের ছবি *মিস মালিনী*, যেখানে তিনি প্রধান চরিত্রে অভিনয় করেছিলেন, বুদ্ধিজীবীদের কাছ থেকে দুর্দান্ত প্রশংসা পেয়েছিলেন।

তথ্যসূত্র
---------

1. 1 2  "Pushpavalli" (Tamil ভাষায়)। ডিসেম্বর ১৯৪৮: 4। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "Memories of the Southern Devadas"। thehindu.com। ২৪ মার্চ ২০০৩ তারিখে মূল থেকে আর্কাইভ করা। সংগ্রহের তারিখ ১ মে ২০১৫।
3. ↑
4. ↑  "Miss Malini 1947"। *The Hindu*। ২০০৮-০৭-২৫। ২০০৮-০৭-২৮ তারিখে মূল থেকে আর্কাইভ করা। সংগ্রহের তারিখ ২০০৯-১০-২০।
5. ↑  । ২১ নভেম্বর ২০০৯ । সংগ্রহের তারিখ ২০০৯-১০-২০।  `|শিরোনাম=` অনুপস্থিত বা খালি (সাহায্য)
6. ↑  "Drama In Real Life"। *The Hans India*।
7. ↑  । ১৫ ডিসেম্বর ২০০০ । সংগ্রহের তারিখ ২০০৯-১০-২০।  `|শিরোনাম=` অনুপস্থিত বা খালি (সাহায্য)
**পুষ্পিতা পপি** হচ্ছেন একজন বাংলাদেশী মডেল ও অভিনেত্রী। ২০১৪ সালে মনতাজুর রহমান আকবর পরিচালিত *আগে যদি জানতাম তুই হবি পর* চলচ্চিত্রে অভিনয়ের মাধ্যমে তার চলচ্চিত্র শিল্পে অভিষেক ঘটে।

প্রারম্ভিক জীবন
---------------

পুষ্পিতা পপি চাঁদপুরের পশ্চিম হাটিলা ইউনিয়নের নিশ্চিন্তপুর গ্রামে জন্মগ্রহণ করেন। তার বাবা নুরুল হক, হচ্ছেন সুহিলপুর ফাজিল মাদ্রাসার একজন শিক্ষক। তার শৈশবকাল কেটেছে নানার বাড়িতে, সেখানে সুহিলপুর উচ্চ বিদ্যালয় থেকে উচ্চমাধ্যমিক উত্তীর্ণ হন তিনি। দুই ভাই ও তিন বোনের মধ্যে তিনি সবার বড়।[]

কর্মজীবন
--------

পুষ্পিতা পপি ২০১৪ সালে মনতাজুর রহমান আকবর পরিচালিত *আগে যদি জানতাম তুই হবি পর* চলচ্চিত্রে অভিনয়ের মাধ্যমে চলচ্চিত্র শিল্পে তার অভিষেক ঘটে। যদিও তার অভিনীত প্রথম চলচ্চিত্র একই পরিচালকের *তোমাকে ভালোবেসে আমি দিওয়ানা*, যা এখনো নির্মাণাধীন। পরবর্তীতে তিনি আরো একাধিক চলচ্চিত্রে অভিনয় করেন।

চলচ্চিত্রের তালিকা
------------------

| বছর | চলচ্চিত্র | ভূমিকা | পরিচালক | টীকা |
| --- | --- | --- | --- | --- |
| ২০১৪ | *আগে যদি জানতাম তুই হবি পর* | পুষ্পিতা পপি | মনতাজুর রহমান আকবর | মুক্তিপ্রাপ্ত প্রথম চলচ্চিত্র |
| ২০১৮ | *পাংকু জামাই* | পুষ্পিতা পপি | আবদুল মান্নান |  |
| ২০১৮ | *ধূসর কুয়াশা* | পুষ্পিতা পপি | উত্তম আকাশ |  |

তথ্যসূত্র
---------

1. ↑  "Puspita Popy to star in -Faguner Agun"। *theindependentbd.com*। সংগ্রহের তারিখ ২০১৯-০৮-০৪।
2. ↑  "পুষ্পিতা পপির মিশন কক্সবাজার (ছবি ও ভিডিও)"। জাগো নিউজ। ২৯ জানুয়ারি ২০১৫। সংগ্রহের তারিখ ১৯ জুন ২০১৯।
3. ↑  "অভিনয় বাদ দিয়ে আল্লাহর পথে চলবো: পুষ্পিতা পপি"। দৈনিক ইত্তেফাক। ৩১ মে ২০১৯। সংগ্রহের তারিখ ১৯ জুন ২০১৯।

বহিঃসংযোগ
---------

* বাংলা মুভি ডেটাবেজে *পুষ্পিতা পপি*
**পুষ্প ভবে** (২৩ শে মার্চ - ২ অক্টোবর ২০২০) ভারতের মহারাষ্ট্রের মুম্বইয়ের একজন সমাজকর্মী ছিলেন। তিনি একজন সমালোচক, শিক্ষিকা এবং নাট্যপ্রেমীও ছিলেন।

পুষ্প ভবে মুম্বইয়ের লৌহ মানবী হিসাবে পরিচিত ছিলেন। তার জন্ম ও বেড়ে ওঠা ভারতের মুম্বইয়ের দাদরে এবং তিনি মুম্বাইয়ের এলফিনস্টোন কলেজ থেকে মারাঠি ও সংস্কৃত ভাষাতে স্নাতকোত্তর ডিগ্রি অর্জন করেন।

তিনি রামনারায়ণ রুইয়া কলেজে সংস্কৃত বিষয়ে শিক্ষকতা করেন এবং ১৯৯৯ সালে সংস্কৃত বিভাগের প্রধান হিসাবে অবসর গ্রহণ করেন। তিনি সংযুক্ত মহারাষ্ট্র এবং গোয়া মুক্তি আন্দোলনে অংশ নিয়েছিলেন। ১৯৭৫ সালে জরুরি পরিস্থিতিতে, তিনি মৃণাল গোরের মতো অনেক আন্ডারগ্রাউন্ড রাজনৈতিক নেতাদের আশ্রয় দেওয়ার প্রস্তাব দিয়েছিলেন। তিনি লেখক এবং সম্প্রচারক অনন্ত ভবেকে বিয়ে করেন।

তিনি সমাজ সংস্কারক ড. নরেন্দ্র দাভোলকরের সাথে যুক্ত ছিলেন। তিনি দাভোলকরের কুসংস্কারবিরোধী আইনের খসড়া তৈরিতে সহায়তা করেছিলেন।

মেধা কুলকর্নির সাথে ভবের কথোপকথনের উপর ভিত্তি করে, একটি কথোপকথনমূলক স্মৃতিচারণ বই সম্প্রতি প্রকাশিত হয়েছে। যার নাম দেওয়া হয়েছে *টয়েলস অ্যান্ড ট্রাবলস — কনভার্সেশন উইথ পুষ্পবাই* (পরিশ্রম ও বিপত্তি — পুষ্পবাইয়ের সাথে কথোপকথন)।

তথ্যসূত্র
---------

1. ↑  সলিল ত্রিপাঠী (অক্টোবর ১১, ২০২০)। "Pushpa Bhave (1939-2020): Cultural critic, social activist, the embodiment of middle-class Mumbai"। *scroll.in*। সংগ্রহের তারিখ অক্টোবর ১১, ২০২০।
2. 1 2  "Social activist Pushpa Bhave passes away at 81"। *indiatimes.com*। অক্টোবর ৩, ২০২০। সংগ্রহের তারিখ অক্টোবর ১১, ২০২০।
3. 1 2 3  মিশ্র, অম্বরীশ (অক্টোবর ৪, ২০২০)। "Mumbai: Critic, teacher, theatre lover and activist Pushpa Bhave dead at81"। টাইমস অফ ইন্ডিয়া। সংগ্রহের তারিখ অক্টোবর ১১, ২০২০।
4. 1 2  স্মরুতি কোপ্পিকার (অক্টোবর ৬, ২০২০)। "Pushpa Bhave's indelible legacy Scholar, critic and activist was voice of Maharashtra's conscience"। সংগ্রহের তারিখ অক্টোবর ১১, ২০২০।
**১৯৯৬-এর শেয়ারবাজার কেলেংকারী** বাংলাদেশের একটি চাঞ্চল্যকর ঘটনা, যার মাধ্যমে বিভিন্ন ধরনের কারসাজির দ্বারা শেয়ারের দাম বাড়ার পরবর্তীতে বাজারের পতন শুরু হয় এবং এর ফলশ্রুতিতে দেশের পূজিবাজারে আস্থার সঙ্কট সৃষ্টি হয় ও সাধারণ বিনিয়োগকারীরা ক্ষতি্রস্থ হয়। ১৯৯৬ সালের এই ঘটনায় পুঁজিবাজার নিয়ন্ত্রক সংস্থা বাংলাদেশ সিকিউরিটিজ অ্যান্ড এক্সচেঞ্জ কমিশনের (বিএসইসি) পক্ষ থেকে মোট ১৫টি মামলা দায়ের করা হয়েছিল।

ঘটনার বিবরণ
-----------

১৯৯৬ সালে বিভিন্ন ধরনের কারসাজির মাধ্যমে শেয়ারের দাম বাড়ানো হয় এবং এর ফলেশ্রুতিতে ডিএসইর সূচক বাড়তে থাকে। একপর্যায়ে ওই বছরেরই ৫ নভেম্বর ডিএসইর সূচক সর্বোচ্চ ৩ হাজার ৬৪৯ পয়েন্টে উঠে যায় ও পরবর্তীতে তার পতন শুরু হয়ে কমতে কমতে সূচকটি ৪৬২ পয়েন্টে নেমে আসে।

মামলা ও তদন্ত
-------------

বিচার
-----

তথ্যসূত্র
---------

1. 1 2 3 4  "১৯৯৬ সালের শেয়ার কেলেঙ্কারি মামলার প্রথম রায় - দুজনের চার বছর করে কারাদণ্ড"। ১০০ কাজী নজরুল ইসলাম অ্যাভেনিউ, কারওয়ান বাজার, ঢাকা ১২১৫: প্রথম আলো। ১ সেপ্টেম্বর ২০১৫। সংগ্রহের তারিখ ২৭ এপ্রিল ২০১৭।
2. ↑  "'৯৬ শেয়ার কেলেঙ্কারি মামলা : তদন্ত কমিটির চেয়ারম্যানের বিরুদ্ধে গ্রেপ্তারি পরোয়ানা"। এইচ আর ভবন, কাকরাইল, ঢাকা ১০০০: ভোরের কাগজ। ২২ মার্চ ২০১৬। ৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০১৭।
3. 1 2  "ছিয়ানব্বইয়ের শেয়ার কেলেঙ্কারি: দু'জনের কারাদণ্ড"। বিবিসি বাংলা। ৩১ অগাস্ট ২০১৫। সংগ্রহের তারিখ ২৭ এপ্রিল ২০১৭।
**নাগমতী**, কিংবদন্তি অনুযায়ী ছিলেন, রাজা রতন সেন (রত্নাসিমহার সঙ্গে নির্ধারিত), যিনি হলেন মেদাপতা (আজকের দিনে মেয়ার)-এর রাজপুত শাসক-এর প্রথম স্ত্রী এবং প্রধান রাণী। নাগমতী মালিক মুহম্মদ জায়সীর মহাকাব্য *পদ্মাবতে* একটি গুরুত্বপূর্ণ ভূমিকা পালন করেন।

*পদ্মাবতে*
----------

পদ্মাবতে, ১৫৪০-এ মালিক মুহাম্মদ জাইসি দ্বারা লিখিত মহাকাব্যে, নাগমতীকে রাজা রতন সেনের প্রথম স্ত্রী এবং প্রধান রাণী, তার নিজের হারেমের প্রধান নেত্রী। তিনি হাসিমুখে তার স্বামী চিত্তরের ঘরের তার ফিরে আসার অপেক্ষা করেন, কিন্তু এই সুখ ঈর্ষা এবং ঘৃণায় পরিবর্তিত হয়ে যায় তিনি শুনেন তার স্বামী আরেক স্ত্রী নিয়ে এসেছেন, পদ্মাবতী, সিন্নালা রাজ্যের সুন্দরী রাজকুমারী। রতন সেন একজন অনিশ্চিত নাগমতীকে তার প্রথম স্ত্রী হিসেবে আশ্বাস দেন, তিনি এখনো তার সবচেয়ে কাছের মানুষ।

নাগমতী এবং পদ্মাবতী রকমের দ্বন্দ্বের বিকাশ করেন, প্রতিজন তাদের স্বামীর মনোযোগ এবং ভালবাসার জন্য টক্কর দেন। প্রথম দিকে, রতন সেন তাদেরকে শান্ত করতে তাদের সাথে পর্যায়ক্রমে রাত নির্বাহ করেন, কিন্তু তখন বকুনি দিয়ে তাদের মধ্যে শান্তি প্রতিষ্ঠা করে। চিত্তরে আসার পর, পদ্মাবতীর সৌন্দর্যের খবর দিল্লির সুলতান, আলাউদ্দিন খিলজির কাছে যায়। তার চাহিদা ছিল তার কাছে পদ্মাবতীকে হস্তান্তর করা যা প্রত্যাখিত হয়, যার ফলে তিনি যাত্রা শুরু করেন এবং চিত্তরকে ঘিরে ফেলেন। আলাউদ্দিন প্রত্যরিত পদ্ধতিতে রতন সেনকে বন্ধী করেন এবং তাকে কারাবাসী হিসেবে দিল্লিতে ফেরত নিয়ে যান। রতন সেন পরে দুইজন বিশ্বস্ত যোদ্ধা - গোরা এবং বাদলের সাথে পালাতে সক্ষম হয়। তার কিছু পরেই, রতন সেন পরাজিত হন এবং কুম্ভলগড়ের রাজা দেওপালের বিরুদ্ধে যুদ্ধে মারা যান। উভয় নাগমতী এবং পদ্মাবতী রতন সেনের মৃত্যুর পর আলাউদ্দিন, যিনি চিত্তরের দুর্গকে জয় করতে সফল হন - থেকে তাদের সম্মান বাঁচাতে তারা *জওহার* (গণ আত্মবলিদানের হিন্দু প্রথা) দেন।

জনপ্রিয় সংস্কৃতিতে
-------------------

* ভারতীয় ঐতিহাসিক চলচ্চিত্র *পদ্মাবতে* অনুপ্রিয়া গোয়েঙ্কা নাগমতীর ভূমিকাটি পালন করেন।

তথ্যসূত্র
---------

1. ↑  Sen, Sailendra Nath (১৯৯৯)। *Ancient Indian history and civilization* (Second সংস্করণ)। New Delhi: New Age International। পৃষ্ঠা 338। আইএসবিএন 9788122411980।
2. ↑  Shobha, Savitri Chandra (১৯৯৬)। *Medieval India and Hindi bhakti poetry: a socio-cultural study* (ইংরেজি ভাষায়)। Har-Anand Publications। পৃষ্ঠা 77।
3. ↑  Metcalf, Barbara D. (২০০৯)। *Islam in South Asia in Practice*। Princeton: Princeton University Press। পৃষ্ঠা 63। আইএসবিএন 9781400831388।
4. ↑  Jackson 1996, পৃ. 428।
5. ↑  Jackson 1996, পৃ. 430।
6. ↑  Ramya Sreenivasan 2007, পৃ. 208।
7. ↑  Jafri, compiled by Saiyid Zaheer Husain Jafri, Syed Hasan Muzzamil (২০১০)। *Essays on literature, history & society : selected works of Professor Syed Naqi Husain Jafri*। Delhi: Primus Books। পৃষ্ঠা 49। আইএসবিএন 8190891855।
8. ↑  "Padmavati: The mystery of Ghoomar's unknown woman solved. This is who she is"। *The Hindustan Times* (ইংরেজি ভাষায়)। ২৮ অক্টোবর ২০১৭। সংগ্রহের তারিখ ১১ নভেম্বর ২০১৭।

গ্রন্থপঞ্জি
-----------

* Jackson, Guida M. (১৯৯৬)। *Encyclopedia of literary epics*। Santa Barbara, Calif. [u.a.]: ABC-CLIO। আইএসবিএন 9780874367737।
* রাময়া শ্রীনিবাসন (২০০৭)। *The Many Lives of a Rajput Queen: Heroic Pasts in India C. 1500–1900*। University of Washington Press। আইএসবিএন 978-0-295-98760-6।